
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εχτάσεως 0,120 στρεμμάτων, στη θέση 

«Τσαπόχου» — Κλειδιού Ν. Βοιωτίας. 1 

Κήρυξη αναδασωτέας έκτασης 7 στρεμμάτων στη θέση «Πωγωνέ» 

Περιφέρειας Κοινότητας Πέρδικας Ν. Θεσπρωτίας. 2 

Κήρυξη ως αναδασωτέας εχτάσεως 6,76 στρεμμάτων στη θέση 
«Δειλινάκια» της Κοινότητας Ευγήρου του Νομού Λευκάδας. 3 
Κήρυξη ως αναδασωτέας εχτάσεως 0,980 στρεμμάτων, στη θέση 
Μαραθιές της Κοινότητας Αγίου Νικήτα του Νομού Λευκάδας. 4 
Κήρυξη αναδασωτέας έκτασης 272,4 μ 2 στη θέση Κουντούρι Κοι¬ 
νοτικής Περιφέρειας Τσουκαλάδων Λευκάδος. 5 

ΠΟΛΕΟΔΟΜΙΑ 

ΑΠΟΦΑΣΕΙΣ 


Χαρακτηρισμός ως διατηρητέου του κτιρίου που βρίσκεται επί των 
οδών Αριστοδήμου και Πολυχάρους αρ. 12 στην Καλαμάτα, 
φερόμενο ως ιδιοκτησία Ηλία Καράμπαγια, και καθορισμός 
ειδικών όρων και περιορισμών δόμησης αυτού. 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1023 (1) 

Κήρυξη ως αναδασωτέου; εχτάσεως 0,120 στρεμμάτων, στη θέση 
«Τσαπόχου» — Κλειδιού Ν. Βοιωτίας. 

Η ΝΟΜΑΡΧΗΣ ΒΟΙΩΤΙΑΣ 
' Εχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώρας. 

2. Τις διατάξεις για διοικητική αποκέντρωση. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και ειδικότερα: 


α) Του άρθρου 41 παρ. 1, β) του άρθρου 38 ποφ. 1. 

4. Τις διαταγές του Υπουργείου Γεωργίοις: 

α) 160417/1180/8.7.80, β) 182447/3049/24.9.80. 

5. Την αριθ. 2015/4.7.1986 πρόταση του Δασαρχείου Θηβών περί 
κηρύξεως ως αναδασωτέας της αναφερόμενης στο θέμα εχτάσεως που καλυ¬ 
πτόταν από θαμνώδη δασική βλάστηση (πουρνάρια) και αποψιλώθηκε από 
τον καταλήπτη Κων/νο Ευαγγ. Αγαθή κάτοικο Σκούρτων, αποφασίζουμε: 

Κηρύσσουμε αναδασωτέα, με σκοπό τη διατήρηση του δασικού χαρα¬ 
κτήρα, την προστασία και αποκατάσταση της δασικής βλαστήσεως με 
φυσική αναγέννηση, τη δημόσια δασική έκταση, εμβαδού εκατόν είκοσι 
τετραγωνικών μέτρων (120) που βρίσκεται στη θέση «Τσαπόχου» της 
περιφέρειας Κοινότητας Κλειδιού, προσδιορίζεται από τα στοιχεία Α, Β, 
Γ, Δ, Α όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής και έχει όρια: 

Ανατολικά: Με δημόσια δασική έκτασή. 

Δυτικά: Με δημόσια δασική έκταση. 

Βόρεια: Με παλαιό ποιμνιοστάσιο καταλήπτρ) Κων/νου Ευαγγ. Αγαθή. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 25 Ιουλίου 1986 
Η Νομάρχης 
ΧΡΥΣΟΥΛΑ ΧΑΡΙΣΙΟΥ 

Αρίθ. 1020 (2) 

Κήρυξη αναδασωτέας έκτασης 7 στρεμμάτων στη θέση «Πωγωνέ» Περιφέ¬ 
ρειας Κοινότητας Πέρδικας Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
’ Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και των 
δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την από 10.3.86 έκθεση αυτοψίας του Τεχνολόγου Δασοπονίας 
Μιχάλη Κόκκορη για την έκταση που αποψιλώθηκε παράνομα στη 
θέση «Πωγωνέ» Κοινότητας Πέρδικας. 


6. Την από 27.3.86 εισήγηση του Δ/ντή Δασών Θεσπρωτίας, αποφασί¬ 
ζουμε: 

Κηρύσσουμε αναδασωτέα, με σκοπό τη με φυσική αναγέννηση αποκατά¬ 
σταση της δασικής βλάστήσεως που αποψλώθηκε, τη δημόσια δασική έκταση, 
εμβαδού (7) επτά στρε μ μάτων, που βρίσκεται στη θέση «Πωγωνέ» προσδιορίζε¬ 
ται από τα στοιχεία (Α, Β, Κ, Λ, Μ, Α) και (Γ, Δ, Ζ, Ν, Γ) και έχει όρια: 

Ανατολικά: Ελαιόκτημα ίδιου και δημόσια δασική έκταση. 

Δυτικά: Αγροτικό δρόμο και δημόσια δασική έκταση ως και κληροτε- 
μάχιο Σπόρου Δούκα. 

Βόρεια: Ελαιόκτημα Φωτίου και Ευαγγέλου Κουλούρη. 

Νότια: Με ελαιόκτημα ίδιου και Βασιλείου Κουλούρη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 9 Απριλίου 1986 
Ο Νομάρχης 
Π. ΣΚΑΛΤΣΑΣ 

Αριθ. 1339 (3) 

Κήρυξη ως αναδασωτέας εχτάσεως 6,76 στρεμμάτων στη θέση Δειλινάκια 
της Κοινότητας Ευγήρου του Νομού Λευκάδας. 

Η ΝΟΜΑΡΧΗΣ ΛΕΥΚΑΔΑΣ 
' Εχοντας υπόψη: 

1. Τις περί διοικητικής αποκεντρώσεως διατάξεις. 

2. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1, β) του άρθρου 38 παρ. 1. 

3. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

4. Την αριθ. 1273/14.7.86 πρόταση της Δ/νσης Δασών Λευκάδας 
περί κηρύξεως αναδασωτέας, της αναφερόμενης στο θέμα εκτάσεως, 
αποφασίζουμε: 


Κηρύσσουμε αναδασωτέα, με σκοπό τήν επαναφορά της δασικής βλά¬ 
στησης με φυσική αναγέννηση τη δασική έκταση εμβαδού 6,76 στρεμμά¬ 
των που βρίσκεται στη θέση Δειλινάκια της Κοινότητας Ευγήρου και 
προσδιορίζεται από τα στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, 
Ξ, Ο, Π, Ρ, Σ, Τ, Υ, Φ, Α όπως φαίνονται στο συνημμένο διάγραμμα, 
το οποίο αποτελεί αναπόσπαστο μέρος της αποφάσεως αυτής και έχει όρια: 

Ανατολικά: Με ελαιόκτημα. 

Δυτικά: Με δάσος αειφύλλων πλατυφύλλων. 

Βόρεια: Με δάσος αειφύλλων πλατυφύλλων. 

Νότια: Με δάσος αειφύλλων πλατυφύλλων. 

Η απόφαση αυτή να δημοσιευθεί στην Εφημερίδα της Κυβερνήσεως 
βάσει του άρθρου 41 του Ν. 998/79. 

Λευκάδα, 23 Ιουλίου 1986 
Η Νομάρχης 
Αθ. ΤΣΑΤΣΑΚΟΥ 

Αριθ.1340 (4) 

Κήρυξη ως αναδασωτέου; εκτάσεως 0,980 στρεμμάτων, στη θέση Μαρα- 
Οιές της Κοινότητας Αγίου Νικήτα του Νομού Λευκάδας. 

Η ΝΟΜΑΡΧΗΣ ΛΕΥΚΑΔΑΣ 
' Εχοντας υπόψη: 

1. Τις περί διοικητικής αποκεντρώσεως διατάξεις. 

2. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1, β) του άρθρου 38 παρ. 1. 

3. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

4. Την αριθ. 1320/23.7.86 πρόταση της Δ/νσης Δασών Λευκάδας 
περί κηρύξεως αναδασωτέας, της αναφερόμενης στο θέμα εκτάσεως, 
αποφασίζουμε: 

Κηρύσσουμε αναδασωτέα, με σκοπό την επαναφορά της δασικής βλάστησης 
με φυσική αναγέννηση τη δασική έκταση εμβαδού 0,980 στρεμμάτων που 


βρίσκεται στη θέση Μαραθιές της Κοινότητας Αγίου Νικήτα και προσδιορίζεται 
από τα στοιχεία Α,Β,Γ,Δ, Ε, Ζ, Η, Α όπως φαίνονται στο συνημμένο διάγραμμα, 
το οποίο αποτελεί (αναπόσπαστο μέρος της απόφασης αυτής και έχει όρια: 

Ανατολικά: Με αμαξωτό δρόμο Αγίου Νικήτα — Καλαμιτσίου. 

Δυτικά: Με δάσος αειφύλλων πλατυφύλλων που περιέχει διάσπαρτα 
άτομα ελαιοδένδρων. 

Βόρεια: Με δάσος αειφύλλων πλατυφύλλων. 

Νότια: Με χωράφι. 

Η απόφαση αυτή να δημοσιευθεί στην Εφημερίδα της Κυβερνήσεως 
βάσει του άρθρου 41 του Ν. 998/79. 

Λευκάδα, 23 Ιουλίου 1986 

Η Νομάρχης 
Α. ΤΣΑΤΣΑΚΟΥ 

Α Ρ ίθ. 1338 (5) 

Κήρυξη αναδασωτέος έκτασης 272,4 μ 2 στη θέση Κουντούρι Κοινοτικής 
Περιφέρειοις Τσουκαλάδων Λευκάδος. 

Η ΝΟΜΑΡΧΗΣ ΛΕΥΚΑΔΑΣ 
’ Εχοντας υπόψη: 

1. Τις περί διοικητικής αποκεντρώσεως διατάξεις. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθ. 1318/23.7.86 πρόταση της Δ/νσης Δασών Λευκάδος, 
αποφασίζουμε: 


Κηρύσσουμε αναδασωτέα, με σκοπό την προστασία και επαναφορά της 
δασικής βλάστησης με φυσική αναγέννηση τη δασική έκταση, εμβαδού 
272,4 μ 2 που βρίσκεται στη θέση Κουντούρι Κοινοτικής περιφέρειοις 
Τσουκαλάδων, και έχει όρια: 

Ανατολικά: Με αγροτικό δρόμο. 

Δυτικά: Με δασική έκταση 

Βόρεια: Με αγροτικό δρόμο και δασική έκταση. 

Νότια: Με δρόμο, όπως φαίνετοα στο συνημμένο διάγροιμμα που αποτε¬ 
λεί οιναπόσποιστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως 
βάσει του άρθρου 41 του Ν. 998/79. 

Λευκάδα, 23 Ιουλίου 1986 
Η Νομάρχης 
Αθ. ΤΣΑΤΣΑΚΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 33998/1899 (6) 

Χαρακτηρισμός ως διατηρητέου του κτιρίου που βρίσκεται επί των 
οδών Αριστοδήμου και Πολυχάρους αρ. 12 στην Καλαμάτα, φερό- 
μενο ως ιδιοκτησία Ηλία Καράμπαγια, και καθορισμός ειδικών 
όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 21.3.1986 αιτιολογική έκθεση και την από 14.7.86 εισή¬ 
γηση της Δ/νσης Παραδοσιακών Οικισμών και Περιβάλλοντος (Γ7). 

4. Την από 18.4.1986 (αρ. πρ. 33998/1899/25.4.86) απάντηση 
του Ηλία Καράμπαγια, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί των 
οδών Αριστοδήμου και Πολυχάρους αρ. 12 στην Καλαμάτα, φερόμενο 
ως ιδιοκτησία; Ηλία Καράμπαγια, όπως αυτό φαίνεται σημειωμένο 
στο πρωτότυπο τοπογραφικό σε κλίμακα 1:2000 που έχει θεωρηθεί 
από τον Προϊστάμενο της Δ/νσης Πολεοδομικών Εφαρμογών με την 


υπ’ αρ. 33968/1986 πράξη του και που συνοπτικό του αντίτυπο 
δημοσιεύεται με την παρούσα απόφαση γιατί αποτελεί, αξιόλογο εκλε- 
κτικιστικό δείγμα για την περιοχή. 

2. Απαγορεύεται κάθε αφαίρεση, αλλοίωση ή καταστροφή των επιμέρους 
αρχιτεκτονικών και διακοσμητικών στοιχείων του διατηρητέου κτιρίου. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση στο φέροντα οργανισμό, η εσωτερική διαρρύθμιση, καθώς 
και επεμβάσεις για λόγους λειτουργικούς στο διατηρητέο κτίριο εφόσον 
δεν αλλοιώνεται ο αρχιτεκτονικός χαρακτήρας του. 

4. Απαγορεύεται η τοποθέτηση φωτεινών ή μη επιγραφών και 
διαφημίσεων στο διατηρητέο κτίριο. Επιτρέπεται μόνο η τοποθέτηση 
επιγραφών περιορισμένων διαστάσεων που υποδηλώνουν τυχόν χρήση 
του κτιρίου μετά από έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

5. Για οποιαδήποτε επέμβαση στο εξωτερικό και εσωτερικό του 
διατηρητέου κτιρίου απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθείστην Εφημερίδα της Κυβερνήσεως. 
Αθήνα, 23 Ιουλίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

